open-index/open-wikipedia-markdown huggingface dataset:
সুহ্মভূমি

**সুহ্মভূমি** বা **সুব্ভভূমি** বা **দক্ষিণ রাঢ়** বা **তক্কণলাঢ়ম** প্রাচীন বাংলার একটি জনপদ। জৈনদের আচারাঙ্গ সূত্রে রাঢ় জনপদকে বজ্জভূমি বা বজ্রভূমি এবং সুব্ভভূমি বা সুহ্মভূমি এই দুই ভাগে বিভক্ত করা হয়েছে।

## অবস্থান
ধোয়ী রচিত পবনদূত গ্রন্থে গঙ্গার তীরবর্তী সুহ্মের উল্লেখ রয়েছে এবং এই দেশের অন্তর্গত বর্তমানে হুগলী জেলায় অবস্থিত ত্রিবেণী সঙ্গম অতিক্রম করে লক্ষ্মণসেনের রাজধানী বিজয়পুরের দিকে একটি পথের ইঙ্গিত রয়েছে। ৯৯১ খ্রিষ্টাব্দে রচিত শ্রীধরাচার্য রচিত ন্যায়কন্দলী গ্রন্থে দক্ষিণ রাঢ়ের প্রাচীনতম উল্লেখ পাওয়া যায়। একাদশ শতকে কৃষ্ণমিশ্র কর্তৃক রচিত প্রবোধচন্দ্রোদয় নাটকে, মধ্য প্রদেশের অমরেশ্বর মন্দিরের লিপিতে এবং ১৫৯৩ খ্রিষ্টাব্দে মুকুন্দরাম রচিত চন্ডীমঙ্গলকাব্যেও দক্ষিণ রাঢ়ের উল্লেখ পাওয়া যায়। ন্যায়কন্দলী গ্রন্থে দক্ষিণ রাঢ়ের অন্তর্গত ভূরিসৃষ্টি গ্রাম (বর্তমান হাওড়া জেলার ভুরসুট গ্রাম), প্রবোধচন্দ্রোদয় নাটকে নবগ্রাম (বর্তমান হুগলী জেলায়) এবং চন্ডীমঙ্গলকাব্যে দামিন্যা গ্রামের (বর্তমান বর্ধমান জেলার দামুন্যা গ্রাম) উল্লেখ রয়েছে। এর থেকে অনুমান করা হয়ে থাকে ভাগীরথী নদীর পশ্চিম তীরবর্তী দক্ষিণ ভূখণ্ড অর্থাৎ বর্তমান হাওড়া জেলা, হুগলী জেলার পশ্চিমাংশ এবং বর্ধমান জেলার দক্ষিণাংশে প্রাচীন সুহ্মভূমি বা দক্ষিণ রাঢ় অবস্থিত।

## লোক প্রকৃতি
আনুমানিক পঞ্চম শতাব্দীতে কালিদাস কর্তৃক রচিত রঘুবংশ কাব্যে রঘুর দ্বিগ্বিজয় বর্ণনাকালে সুহ্মদেশের অধিবাসীদের বর্ণনা করে বলা হয়েছে, যে তারা বেতসলতার মত অবনত হয়ে রঘুর কোপ হতে রক্ষালাভ করেছিলেন। ভাগবত পুরাণে সুহ্মদের পাপ কোম বলে উল্লেখ করা হয়েছে। কৃষ্ণমিশ্র তার প্রবোধচন্দ্রোদয় নাটকের দ্বিতীয় অঙ্কে সুহ্মদেশের ব্রাহ্মণদের দাম্ভিকতার বর্ণনা করেছেন।

## পাদটীকা


## তথ্যসূত্র

বিষয়শ্রেণী:প্রাচীন বাংলার জনপদ
বিষয়শ্রেণী:ঐতিহাসিক ভারতীয় অঞ্চল
বিষয়শ্রেণী:পশ্চিমবঙ্গের ভূগোল
বিষয়শ্রেণী:বীরভূম জেলা
ব্সোদ-নাম্স-স্গোম-পো-গো-খার-বা

**ব্সোদ-নাম্স-স্গোম-পো-গো-খার-বা** () (১৮৯৮-১৯১৯) একজন তিব্বতী সমর আধিকারিক ছিলেন।

## বিদেশে শিক্ষা
ত্রয়োদশ দলাই লামা তিব্বতকে আধুনিক করার উদ্দেশ্যে ১৯১২ খ্রিষ্টাব্দের নভেম্বর মাসে ব্যাং-ঙ্গোস-পা-রিন-স্গাং (), দ্বাং-'দুস-নোর-বু (), ম্খ্যেন-রাব-কুন-ব্জাং () এবং ব্সোদ-নাম্স-স্গোম-পো-গো-খার-বা নামক চারজন তিব্বতীকে ইংল্যান্ডে আধুনিক শিক্ষালাভের উদ্দেশ্যে পাঠানোর সিদ্ধান্ত নেন। ১৯১৩ খ্রিষ্টাব্দের ২৪শে এপ্রিল তারা ইংল্যান্ড পৌছে শিক্ষালাভের উদ্দেশ্যে ভর্তি হন। পরবর্তীকালে তিনি দক্ষিণ লন্ডনের উলুইচ অঞ্চলের রয়্যাল মিলিটারি অ্যাকাডেমীতে সমরবিদ্যা নিয়ে শিক্ষালাভ করেন এবং ব্রিটিশ ভারতের সেনাবাহিনীর সাথে একজন সমর আধিকারিক হিসেবে শিক্ষালাভ করেন।

## তিব্বতে

ব্রিটিশ সামরিক কৌশল সম্বন্ধে শিক্ষালাভ করে চারজন ছাত্রের মধ্যে ব্সোদ-নাম্স-স্গোম-পো-গো-খার-বা প্রথম তিব্বত ফিরে আসেন। লাসা শহরে তিনি তিব্বতী সেনাবাহিনীকে আধুনিক কলাকৌশল শেখাতে উদ্যোগী হন। এরপর তাকে শিগাৎসে অঞ্চলের দায়িত্ব দেওয়া হলে তিনি দ্রুত সেখানে একটি সেনাবাহিনী গড়ে তুলতে সক্ষম হন। এরপর তাকে রাজনৈতিক কারণে খাম্স অঞ্চলের সীমান্তে স্থানান্তরিত করা হয়। ১৯১৯ খ্রিষ্টাব্দের মার্চ মাসে লাসা শহরে ম্যালেরিয়া রোগে আক্রান্ত হয়ে তার মৃত্যু ঘটে বলে মনে করা হলেও, ১৯১৭ খ্রিষ্টাব্দে নিউমোনিয়ায় আক্রান্ত হয়ে তার মৃত্যু হয় বলেও অনেকে মনে করেন।

## পাদটীকা


## তথ্যসূত্র

বিষয়শ্রেণী:১৮৯৮-এ জন্ম
বিষয়শ্রেণী:১৯১৯-এ মৃত্যু
বিষয়শ্রেণী:তিব্বতী সেনাবাহিনী
ম্খ্যেন-রাব-কুন-ব্জাং

**ম্খ্যেন-রাব-কুন-ব্জাং** () (জন্ম-১৮৯৭) একজন তিব্বতী প্রকৌশলী ও রাজনীতিবিদ ছিলেন।

## সংক্ষিপ্ত জীবনী
ত্রয়োদশ দলাই লামা তিব্বতকে আধুনিক করার উদ্দেশ্যে ১৯১২ খ্রিষ্টাব্দের নভেম্বর মাসে ব্যাং-ঙ্গোস-পা-রিন-স্গাং (), দ্বাং-'দুস-নোর-বু (), ম্খ্যেন-রাব-কুন-ব্জাং এবং ব্সোদ-নাম্স-স্গোম-পো-গো-খার-বা () নামক চারজন তিব্বতীকে ইংল্যান্ডে আধুনিক শিক্ষালাভের উদ্দেশ্যে পাঠানোর সিদ্ধান্ত নেন। ১৯১৩ খ্রিষ্টাব্দের ২৪শে এপ্রিল তারা ইংল্যান্ড পৌছে হেথেন্ডের মিলিটারি অ্যাকাডেমী এবং রাগবি স্কুলে শিক্ষালাভের উদ্দেশ্যে ভর্তি হন। এরপর তিনি গ্রিমেথর্প এবং ক্যাম্বোর্নের খনিতে খনি প্রকৌশলবিদ্যা সম্বন্ধে দশ মাস ধরে প্রশিক্ষণ নিয়ে ১৯১৬ খ্রিষ্টাব্দে তিব্বত ফিরে যান। তিব্বতের বিভিন্ন অঞ্চলে সোনা এবং অন্যান্য খনিজ দ্রব্য অনুসন্ধানের পর ১৯১৯ খ্রিষ্টাব্দের ডিসেম্বরে দক্ষিণ ভারতের মহীশূর অঞ্চলের কোলার স্বর্ণখনি অঞ্চলে শিক্ষালাভের উদ্দেশ্যে যাত্রা করেন। ১৯২২ খ্রিষ্টাব্দে তিনি স্যার হেনরী হুবার্ট হেডেন নামক এক ব্রিটিশের সাথে তিব্বতে সোনার অনুসন্ধান শুরু করেন।.  এরপর তিনি ত্রয়োদশ দলাই লামার ব্যক্তিগত সহায়ক হিসেবে দায়িত্ব লাভ করেন এবং ১৯২৩ খ্রিষ্টাব্দে তিনি লাসা শহরের প্রধান পুলিস আধিকারিকের দায়িত্ব লাভ করেন, যদিও পরবর্তীকালে তাকে কার্যক্ষেত্রে অবনতি ঘটিয়ে রুদোক অঞ্চলে পাঠিয়ে দেওয়া হয়। ১৯৩০ খ্রিষ্টাব্দে রুদোক অঞ্চলের প্রতিনিধিত্ব করতে তাকে লাসা শহরে ডেকে পাঠানো হয় এবং পোতালা প্রাসাদ ও নোরবুলিংকা প্রাসাদের সংরক্ষণের দায়িত্ব দেওয়া হয়।

## তথ্যসূত্র

বিষয়শ্রেণী:১৮৯৭-এ জন্ম
বিষয়শ্রেণী:তিব্বতী প্রকৌশলী
বিষয়শ্রেণী:তিব্বতী রাজনীতিবিদ
জীবাঞ্চল

**জীবাঞ্চল** বা **বাস্তুসংস্থানিক অঞ্চল** হচ্ছে একই রকম জলবায়ু, পরিবেশ, প্রাণী ও উদ্ভিদ সংবলিত অঞ্চল।  এই এলাকাগুলোকে বিজ্ঞানীরা একই বাস্তুতন্ত্রে একীভূত করে একেকটি জীবাঞ্চল হিসেবে বিভাজন করেন। পৃথিবীতে এ ধরনের জীবাঞ্চলের সংখ্যা প্রায় ১৫০, যার মধ্যে রয়েছে তুন্দ্রা, মরু, তৃণাঞ্চল, বর্ষাবন, পত্রমোচী বন ইত্যাদি। যেমন : তৃণ জীবাঞ্চল।

## অন্যান্য জীবাঞ্চলসমূহ
ভূত্বক-অভ্যন্তরস্থ জীবাঞ্চল, অণুবীক্ষণিক জীবন নিয়ে গঠিত যা ভূত্বক থেকে কয়েক কিলোমিটার নিচে সাম্প্রতিককালে পাওয়া গেছে। এগুলো কোন্‌ জীবাঞ্চলের অন্তর্ভুক্ত তা উপযুক্তভাবে বিশ্লেষণ করা যায়নি।

### জীবাঞ্চলসমূহের মানচিত্র

## তথ্যসূত্র

## বহিঃসংযোগ

*Biomes of the world (Missouri Botanic Garden)
*Global Currents and Terrestrial Biomes Map
* WorldBiomes.com is a site covering the 5 principal world biome types: aquatic, desert, forest, grasslands, and tundra.
*  UWSP's online textbook *The Physical Environment*:&nbsp;– ''Earth Biomes''
* Panda.org's Habitats&nbsp;– describes the 14 major terrestrial habitats, 7 major freshwater habitats, and 5 major marine habitats.
* Panda.org's Habitats Simplified&nbsp;– provides simplified explanations for 10 major terrestrial and aquatic habitat types.
* UCMP Berkeley's The World's Biomes&nbsp;– provides lists of characteristics for some biomes and measurements of climate statistics.
* Gale/Cengage has an excellent Biome Overview of terrestrial, aquatic, and man-made biomes with a particular focus on trees native to each, and has detailed descriptions of desert, rain forest, and wetland biomes.
* NASA's Earth Observatory Mission: Biomes gives an  of each biome that is described in detail and provides scientific measurements of the climate statistics that define each biome.
* Google Map of Terrestrial Biomes

বিষয়শ্রেণী:জীবাঞ্চল
বিষয়শ্রেণী:আবাসভূমি
বিষয়শ্রেণী:বাসস্থান
হাওয়াই লাল চিংড়ি

**হাওয়াই লাল চিংড়ি**  (***Halocaridina rubra***) হচ্ছে অটিডি পরিবারের ক্ষুদ্র চিংড়ি যার হাওয়াই ভাষায় সাধারণ নাম হচ্ছে **। আকারে মাত্র এক সেন্টিমিটারের মতো লম্বা এই চিংড়িগুলি আগ্নেয়গিরি থেকে উৎক্ষিপ্ত শিলাসমৃদ্ধ জলাশয় এনকেয়ালিন (Anchailine) গুলিতে বাস করে।

## তথ্যসূত্র

## অতিরিক্ত পাঠ

*
*

বিষয়শ্রেণী:অটিডি
বিষয়শ্রেণী:হাওয়াইয়ের প্রাণী
বিষয়শ্রেণী:ইন্দো-প্রশান্তিয় প্রাণী
বিষয়শ্রেণী:১৯৬৩-এ বর্ণিত প্রাণী
ঝোপাল আফ্রিকান ডেইজি

**ঝোপাল আফ্রিকান ডেইজি**, () (***Osteospermum fruticosum ***) হচ্ছে দক্ষিণ আফ্রিকার (এস্টারাসি) পরিবারের আধা-রসালো উদ্ভিদ। শরৎ ও বসন্তকালে এ ফুল প্রস্ফুটিত হয়। এটি সাদা, খয়েরী, গোলাপী ইত্যাদি রংয়ের হয়ে থাকে।

বিষয়শ্রেণী:দক্ষিণ আফ্রিকার উদ্ভিদ
বিষয়শ্রেণী:দক্ষিণ আফ্রিকার ফুল
বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
ব্যাং-ঙ্গোস-পা-রিন-স্গাং

**ব্যাং-ঙ্গোস-পা-রিন-স্গাং** () (১৯০১-১৯৪৫) একজন তিব্বতী প্রকৌশলী ছিলেন।

## সংক্ষিপ্ত জীবনী
ব্যাং-ঙ্গোস-পা-রিন-স্গাং লাসা শহরের আধিকারিক স্কাল-ব্জাং-ন্যি-মার ()  দ্বিতীয় পুত্র ছিলেন। ত্রয়োদশ দলাই লামা তিব্বতকে আধুনিক করার উদ্দেশ্যে ১৯১২ খ্রিষ্টাব্দের নভেম্বর মাসে দ্বাং-'দুস-নোর-বু (), ম্খ্যেন-রাব-কুন-ব্জাং () এবং ব্সোদ-নাম্স-স্গোম-পো-গো-খার-বা () নামক তিনজন তিব্বতীর সাথে তাকেও ইংল্যান্ডে আধুনিক শিক্ষালাভের উদ্দেশ্যে পাঠানোর সিদ্ধান্ত নেন। ১৯১৩ খ্রিষ্টাব্দের ২৪শে এপ্রিল তারা ইংল্যান্ড পৌছে হেথেন্ডের মিলিটারি অ্যাকাডেমী এবং রাগবি স্কুলে শিক্ষালাভের উদ্দেশ্যে ভর্তি হন। এরপর তিনি বিদ্যুৎ প্রকৌশলবিদ্যায় স্নাতক হয়ে ১৯১৮ খ্রিষ্টাব্দে তিব্বতে ফিরে আসেন। এরপর তিনি ১৯১৯ খ্রিষ্টাব্দে পুনরায় শিক্ষালাভের উদ্দেশ্যে ইংল্যান্ড যাত্রা করে পাঁচ বছর পরে দোদে উপত্যকায় একটি জলবিদ্যুৎ কেন্দ্র স্থাপনের জন্য প্রয়োজনীয় যন্ত্রপাতি নিয়ে তিব্বত ফিরে আসেন। ১৯২১ খ্রিষ্টাব্দ থেকে তিব্বত সরকারের আধিকারিক রূপে কাজ করে ১৯২৭ খ্রিষ্টাব্দের মধ্যে দোদে উপত্যকায় তিব্বতের প্রথম জলবিদ্যুৎ কেন্দ্র স্থাপন করতে সক্ষম হন। ১৯৩৫ খ্রিষ্টাব্দে তিনি দ্রাপচি অঞ্চলে অপর একটি জলবিদ্যুৎ কেন্দ্র প্রতিষ্ঠা করেন। এই সময় তিনি সরকারের হয়ে ইংরেজি অনুবাদকের কাজও করেন। ১৯৪৩ খ্রিষ্টাব্দের সেপ্টেম্বর মাস থেকে তিনি বিদেশ দপ্তরের সহায়ক রূপেও দায়িত্ব পালন করেন।

## পাদটীকা



## তথ্যসূত্র

বিষয়শ্রেণী:১৯০১-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:তিব্বতী প্রকৌশলী
শিরিষ

**শিরিষ**(বৈজ্ঞানিক নাম **''Albizia lebbeck, স্থানীয়** নাম কড়ই, সৃষ্টিকড়ই, এন্ডিকড়ই*) হচ্ছে *Albizia* গণের একটি প্রজাতি। এটি মূলত [[ইন্দোমালয়]] এবং [[নিউ গিনি]] ও উত্তর [[অস্ট্রেলিয়া]]  অঞ্চলের উদ্ভিদ। তবে [[ক্রান্তীয়]] এবং [[উপক্রান্তীয়]] অঞ্চলে এই উদ্ভিদ চাষ হয় অথবা স্বাভাবিক ভাবে জন্মায়। এর [[ইংরেজি]] নাম হচ্ছে *'Lebbeck**, **Lebbek Tree**, **Flea Tree**, **Frywood**, **Koko** এবং **Woman's tongues Tree**। ''[[Albizia]]'' গণের সকল প্রজাতির সাধারণ নাম **শিরিষ*' হলেও গণের একটি ব্যাপক বিস্তৃত সদস্য হওয়ায় এই গাছের নাম ও শিরিষ হয়েছে।

==গঠন==
শিরীষ গাছ ছায়াতরু হিসাবে পথের ধারে লাগানো হয়ে থাকে। গাছটি ১৮-৩০ মিটার পর্যন্ত লম্বা হতে পারে। পাতাগুলো ৭.৫-১৫ সেমি. হয়। ফুলগুলো সাদা। পুংকেশর ২.৫-৩.৮ সেমি. হয়। গাছের ফল  ৮-১০ সেমি লম্বা এবং ৪-৬ সেমি চওড়া সাদা চ্যপ্টা শুকনো ফল গাছে ঝুলতে থাকে, ফলের মাঝখানে বোতামের মতো গোল গোল বীজের দাগ থাকে।

==ব্যবহার==
পরিবেশ ব্যবস্থাপনা, পশু খাদ্য, ওষুধ এবং কাঠের জন্য এর চাষ করা হয়। [[উত্তর আমেরিকা|উত্তর]] এবং [[দক্ষিণ আমেরিকা|দক্ষিণ আমেরিকায়]] ছায়া দানকারী উদ্ভিদ হিসেবে এর চাষ করা হয়। [[ভারত]] এবং [[পাকিস্তান|পাকিস্তানে]] এই উদ্ভিদের কাঠ ব্যবহার করা হয়। শিরিষ গাছের কাঠের ঘনত্ব ০.৫৫-০.৬৬ গ্রাম/সেমি.<sup>৩</sup> অথবা তারও বেশি।

==গুনাগুণ==
* দীর্ঘদিন থেকে একজিমা ও হাঁপানির হাত থেকে নিস্তার পেতে এ গাছের মুলের ছালের চূর্ণ উপকারী।
* বিষাক্ত পোকা-মাকড়ের কামড়ের বিষক্রিয়া নষ্টের জন্য এর ছাল উপকারী।
* যদি দাঁত নড়তে থাকে, তা বন্ধেত জন্য ও মাড়ি শক্ত করতে এর ছাল উপকারী।
* চোখ ওঠা সমস্যায় শিরীষের বীজ চোখে কাজলের মত ঘসে দিলে চোখ উপকার হয়।

==শ্রেণিবিন্যাস==
শিরিষের শ্রেণিবিন্যাসের ইতিহাস খুব জটিল। [[কার্ল লিনিয়াস]] প্রজাতিটিকে *Mimosa lebbeck* হিসেবে বর্ণনা করেন। [[George Bentham]] [[প্রজাতি|প্রজাতিটিকে]] বর্তমান [[গণ (জীববিদ্যা)|গণে]] স্থাপন করেন। অনেক সময় *lebbeck* ভুল করে *lebbek* বানান করা হয়।
এর প্রতিশব্দগুলো হচ্ছেঃ
* *Acacia lebbeck* <small>(L.) [[Willd.]]</small>
* *Acacia macrophylla* <small>[[Alexander G. von Bunge|Bunge]]</small>
* *Acacia speciosa* <small>(Jacq.) Willd.</small>
* *Albizia latifolia* <small>B.Boivin</small>
* *Albizia lebbeck* <small>(L.) Benth.</small> var. *leucoxylon* <small>Hassk.</small>
* *Albizia lebbeck* <small>(L.) Benth.</small> var. *pubescens* <small>Haines</small>
* *Albizia lebbeck* <small>(L.) Benth.</small> var. *rostrata* <small>Haines</small>
:*Albizia rostrata* <small>Miq.</small> is *Archidendron globosum*.
* *Feuilleea lebbeck* <small>(L.) [[Kuntze]]</small>
* *Inga borbonica* <small>Hassk.</small>
* *Inga leucoxylon* <small>Hassk.</small>
* *Mimosa lebbeck* <small>L.</small>
* *Mimosa lebbek* <small>L. (orth.var.)</small>
* *Mimosa sirissa* <small>Roxb.</small>
* *Mimosa speciosa* <small>[[Jacq.]]</small>
:*Mimosa speciosa* <small>Thunb.</small> is *Albizia julibrissin*.
* *Pithecellobium splitgerberianum'' Miq.

## তথ্যসূত্র


বিষয়শ্রেণী:উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:এশিয়ার ঔষধি উদ্ভিদ
বিষয়শ্রেণী:এশিয়ার উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
ভারতের অস্থায়ী সরকার

: *এই নিবন্ধটি প্রথম বিশ্বযুদ্ধের সময় কাবুলে গঠিত সরকার সম্পর্কিত। সুভাষচন্দ্র বসু কর্তৃক দ্বিতীয় বিশ্বযুদ্ধের সময় প্রতিষ্ঠিত অস্থায়ী সরকারের জন্য দেখুন [[আর্জি হুকুমত-এ-আজাদ হিন্দ]]।*

[thumb|right|300px|১৯১৫ সালে [কাবুল মিশনে মাঝখানে উপবিষ্ট মহেন্দ্র প্রতাপ। পাশে উপবিষ্ট জার্মান ও তুর্কি প্রতিনিধিরা।]]

**ভারতের অস্থায়ী সরকার** ১৯১৫ সালের ১ ডিসেম্বর প্রথম বিশ্বযুদ্ধ চলাকালীন সময় কেন্দ্রীয় শক্তির সমর্থনে আফগানিস্তানের কাবুলে ভারতীয় জাতীয়তাবাদী নেতাদের দ্বারা প্রতিষ্ঠিত হয়। এটি ছিল একটি প্রবাসী সরকার। ভারতের স্বাধীনতা আন্দোলনের জন্য এই সরকার আফগান আমির, জারশাসিত (পরে বলশেভিক) রাশিয়া, চীন ও জাপানের কাছ থেকে সমর্থনের জন্য কাজ করে। কাবুল মিশনের সমাপ্তির পর বার্লিন কমিটি, জার্মানি ও তুরস্কের প্রতিনিধিদের নিয়ে এই সরকার গঠিত হয়। এতে মহেন্দ্র প্রতাপ রাষ্ট্রপতি, মাওলানা বরকতউল্লাহ প্রধানমন্ত্রী, উবাইদুল্লাহ সিন্ধি স্বরাষ্ট্রমন্ত্রী, মৌলবি বশির যুদ্ধ মন্ত্রী ও চম্পকরমন পিল্লাই পররাষ্ট্রমন্ত্রী ছিলেন। আফগান আমির প্রকাশ্য সমর্থন দিতে সম্মত না হলেও এই অস্থায়ী সরকার আফগান সরকারের অভ্যন্তরীণ প্রশাসনের কাছ থেকে উল্লেখযোগ্য সমর্থন লাভ করে। শেষপর্যন্ত ব্রিটিশদের চাপের কারণে ১৯১৯ সালে এই সরকার আফগানিস্তান থেকে নিজেদের সরিয়ে নেয়।

## তথ্যসূত্র

* .
* .
* .
* .
* .

## আরও দেখুন

বিষয়শ্রেণী:অস্থায়ী সরকার
বিষয়শ্রেণী:ভারতের স্বাধীনতা আন্দোলন
বিষয়শ্রেণী:হিন্দু-জার্মান ষড়যন্ত্র
বাংলাদেশের ডাকটিকিটে ব্যক্তিদের তালিকা

এটি বাংলাদেশের ডাকটিকিটের ব্যক্তিদের তালিকা।

## আরও দেখুন
* বাংলাদেশের ডাকটিকিট এবং ডাক ইতিহাস

## তথ্যসূত্র

* স্কট ক্যাটালগ

বিষয়শ্রেণী:ডাকটিকিটে ব্যক্তিদের তালিকা
বিষয়শ্রেণী:বাংলাদেশের যোগাযোগ সম্পর্কিত তালিকা
বিষয়শ্রেণী:বাংলাদেশে যোগাযোগ
বিষয়শ্রেণী:বাংলাদেশের বিভিন্ন বিষয়ভিত্তিক তালিকা
বিষয়শ্রেণী:বাংলাদেশী ব্যক্তিবর্গের তালিকা
দ্বিতীয় ইয়াজিদ

**ইয়াজিদ বিন আবদুল মালিক** বা **দ্বিতীয় ইয়াজিদ** (৬৮৭ – ২৬ জানুয়ারি ৭২৪) () ছিলেন একজন উমাইয়া খলিফা। তিনি ৭২০ থেকে ৭২৪ সালে তার মৃত্যুর আগ পর্যন্ত খলিফা হিসেবে আসীন ছিলেন।

দ্বিতীয় ইয়াজিদ তার পূর্ববর্তী খলিফা দ্বিতীয় উমরের মৃত্যুর পর খলিফা হন। উমর খারেজিদের সাথে আলোচনা করলেও তিনি তাদের সাথে লড়াইয়ে অবতীর্ণ হন। ইয়াজিদের সেনারা বিজয় লাভ করে এবং খারেজিদের নেতা শাওদাব নিহত হয়। উমরের মৃত্যুর পর ইয়াজিদ ইবনে আল মুহাল্লাব বন্দীদশা থেকে পালিয়ে ইরাকের দিকে চলে যান এবং সেখানে সমর্থন লাভে সক্ষম হন। তিনি দ্বিতীয় ইয়াজিদকে খলিফা হিসেবে মেনে নিতে অস্বীকৃতি জানান এবং পাল্টা শক্তির উত্থান ঘটান। প্রাথমিকভাবে সফল হলেও পরে তিনি মাসলামা ইবনে আবদুল মালিকের সেনাদের কাছে পরাজিত ও নিহত হন।

আল আন্দালুস (ইবেরিয়ান উপদ্বীপ), উত্তর আফ্রিকা ও সাম্রাজ্যের পূর্ব অংশে গৃহযুদ্ধ শুরু হয়। ৭২০-৭২১ সালে (১০২ হিজরি) ইফ্রিকিয়ায় গভর্নর ইয়াজিদ ইবনে মুসলিমকে সরিয়ে পূর্ববর্তী গভর্নর মুহাম্মদ ইবনে ইয়াজিদ ক্ষমতায় আসেন। খলিফা এটি মেনে নেন এবং মুহাম্মদ ইবনে ইয়াজিদকে ইফ্রিকিয়ার গভর্নর হিসেবে নিশ্চিত করেন।

আর্মেনিয়া ও আজারবাইজানে ইয়াজিদের গভর্নর আল জাররাহ ইবনে আবদাল্লাহ ককেসাসের দিকে অগ্রসর হন এবং ৭২২-২৩ সালে (১০৩ হিজরী) বালানজার অধিকার করেন। একই বছর মদিনার গভর্নর আবদুর রহমান ইবনে দাহহাক একজন নারীকে জোরপূর্বক বিয়ে করতে বাধ্য করে খলিফার বিরাগভাজন হন। সে নারী ইয়াজিদের কাছে অভিযোগ করেন। ইয়াজিদ আবদুল রহমানকে সরিয়ে আবদুল ওয়ালিদ ইবনে আবদাল্লাহকে তার স্থলে বসান।

বাইজাইন্টাইন কাহিনীকার থিওফানস দ্য কনফেসার উল্লেখ করেন যে একজন জাদুগর ইয়াজিদকে বলেছিলেন যে তিনি যদি খ্রিষ্টান আইকনের বিরোধিতা করেন তবে চল্লিশ বছর রাজত্ব করতে পারবেন। ইয়াজিদ তা করেন কিন্তু সে বছর তার মৃত্যু হয়। অসন্তুষ্টদের মধ্যে উমাইয়া বিরোধীরা শক্তি অর্জন করে। আল তাবারির বিবরণ অনুযায়ী আব্বাসীয়রা ৭২০-৭২১ সাল (১০২ হিজরি) থেকে নিজেদের উদ্দেশ্য উন্নীত করছিল। তারা ইতোমধ্যেই একটি শক্তি গড়ে তুলছিল যা পরবর্তীতে উমাইয়াদেরকে ৭৫০ সালে উৎখাত করে।

দ্বিতীয় ইয়াজিদ ৭২৪ সালে যক্ষ্মায় আক্রান্ত হয়ে মারা যান। এরপর তার ভাই হিশাম ইবনে আবদুল মালিক খলিফা হন।

## তথ্যসূত্র

*মুহাম্মদ ইবনে জারির আল তাবারি, *History* v. 24 "The Empire in Transition", transl. David Stephan Powers, Suny, Albany, 1989.
*থিওফানস দ্য কনফেসার, *The Chronicle of Theophanes*, transl. Harry Turtledove, University of Pennsylvania Press, Philadelphia, 1982

বিষয়শ্রেণী:৬৮৭-এ জন্ম
বিষয়শ্রেণী:৭২৪-এ মৃত্যু
বিষয়শ্রেণী:উমাইয়া খলিফা
বিষয়শ্রেণী:যক্ষ্মায় মৃত্যু
বিষয়শ্রেণী:৮ম-শতাব্দীর খলি ফা
বিষয়শ্রেণী:৬৯০-এর দশকে জন্ম
বিষয়শ্রেণী:৮ম শতাব্দীর আরব ব্যক্তি
আতিকা বিনতে ইয়াজিদ

**আতিকা বিনতে ইয়াজিদ** ছিলেন একজন উমাইয়া রাজকন্যা। তিনি খলিফা প্রথম ইয়াজিদের কন্যা ও আবদুল মালিক ইবনে মারওয়ানের স্ত্রী ছিলেন। ইসলাম বিশেষত হাদিস নিয়ে অধ্যয়নের কারণে কেউ কেউ তাকে পণ্ডিত বলে অবিহিত করেন। আবু সুফিয়ানের পরিবারের গরিব সদস্যদেরকে তার সকল অর্থ দিয়ে দেয়ার কারণে তাকে দানশীলও বলা হয়।

চৌদ্দ জন উমাইয়া খলিফার মধ্যে বারোজনের সাথে আত্মীয়তার কারণে তিনি পরিচিত। একারণে তাকে তাদের সামনে হিজাব মেনে চলতে হত না। খলিফাদের সাথে এত বেশি সংখ্যক মাহরাম সম্পর্কযুক্ত আর কোনো নারীর বিবরণ পাওয়া যায় না।

## তথ্যসূত্র


বিষয়শ্রেণী:৮ম শতাব্দীতে মৃত্যু
বিষয়শ্রেণী:উমাইয়া রাজবংশ
বিষয়শ্রেণী:আরব রাজকুমারী
বিষয়শ্রেণী:আরব নারী
বিষয়শ্রেণী:মুহাদ্দিস
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:খলিফার কন্যা
ত্রিভুবনপাল

**ত্রিভুবনপাল** দ্বিতীয় পাল সম্রাট ধর্মপালের জ্যেষ্ঠপুত্র ছিলেন।

## পরিচয়
গৌড়ের নিকটে অবস্থিত খালিমপুরে আবিষ্কৃত তাম্রশাসন থেকে জানা যায়, ত্রিভুবনপাল দ্বিতীয় পাল সম্রাট ধর্মপালের জ্যেষ্ঠপুত্র ছিলেন, কিন্তু পিতার রাজত্বকালেই তাঁর মৃত্যু ঘটে।

## তথ্যসূত্র

বিষয়শ্রেণী:পাল রাজবংশ
বাকপাল

**বাকপাল** দ্বিতীয় পাল সম্রাট ধর্মপালের ভ্রাতা ছিলেন।

## সংক্ষিপ্ত পরিচিতি
ভাগলপুরে আবিষ্কৃত নারায়ণপালের তাম্রশাসন থেকে জানা যায় যে, বাকপাল জ্যেষ্ঠ ভ্রাতা ধর্মপালের শাসনাধীনে থেকে পাল সাম্রাজ্য শত্রুমুক্ত করেছিলেন। রাখালদাস বন্দ্যোপাধ্যায় এই তাম্রশাসন বিশ্লেষণ করে মত দিয়েছেন, যে তার জয়পাল নামক এক পুত্র ছিল।

## পাদটীকা


## তথ্যসূত্র

বিষয়শ্রেণী:পাল রাজবংশ
বুনিপ

**বুনিপ** বা **কিয়ানপ্রেটি** হল অস্ট্রেলীয় আদিবাসীদের উপকথা হতে প্রাপ্ত একটি বিশালাকৃতির পৌরাণিক কল্পিত জলচর প্রাণী, যা জলাধার বা ডোবায় শিকারের আশায় গা এলিয়ে ঘাপটি মেরে বসে থাকে। অঞ্চলভেদে অস্ট্রেলীয়ার আদিবাসীরা একে বিভিন্ন নামে ডেকে থাকে। উনিশ শতকের পর থেকে বিভিন্ন জনপ্রিয় ঔপন্যাসিক তাদের সাহিত্যকর্মে এই জীবটিকে স্থান দেন। প্রখ্যাত বাঙালি লেখক বিভুতিভূষণ বন্ধোপাধ্যায়ের চাঁদের পাহাড় নামক উপন্যাসেও একে দেখা যায়। অস্ট্রেলিয়ার উপজাতিরা এই ধরনের জীবের অস্তিত্বে বিশ্বাস করে।

বুনিপ শব্দটির উৎপত্তি দক্ষিণ-পূর্ব অস্ট্রেলিয়ার আদিবাসীর Wemba-Wemba বা Wergaia ভাষা থেকে শনাক্ত করা হয়েছে।

## অর্থ
অস্ট্রেলীয় আদিবাসীদের কাছে সাধারণত বুনিপ শব্দটি অর্থ "শয়তান" বা "মন্দ আত্মা"।

বুনিপ শব্দটি ১৮৪০ দশকের মাঝামাঝি পর্যন্ত ইংরেজি ছাপায় প্রকাশিত হয়নি। 1850-এর দশকে, বুনিপ বেশীরভাগ অস্ট্রেলিয়াবাসীদের কাছে প্রতারক, ভণ্ড, উমেদার এরূপ শব্দের সমার্থক শব্দে পরিণত হয়।

বুনিপ শব্দটি কয়েকটি অস্ট্রেলিয়ান প্রসঙ্গে পাওয়া যায়, যেমন বুনিপ নদী (Bunyip River)  (যা দক্ষিণ ভিক্টোরিয়াতে Westernport Bayতে প্রবাহিত হয়) এবং ভিক্টোরিয়ার বুনিপ শহর।

## বৈশিষ্ট্য
বুনিপ জন্তুটির বর্ণনা এক এক জায়গায় এক এক রকম। যাইহোক, বেশকিছু উনিশ শতকের পত্রিকার খবর অনুযায়ী, বুনিপের সাধারণ বৈশিষ্ট্যগুলি হল কুকুরের মত মুখ, কুমিরের মতো মাথা, কালো লোম, ঘোড়ার মতো  লেজ, সিন্ধুঘোটকের মতো **[[:en:Flipper (anatomy)|flipper]]** এবং দাঁত  বা হাঁসের মত ঠোঁট।
থাম্ব

## তথ্যসূত্র

## বহিঃসংযোগ

বিষয়শ্রেণী:কল্পিত জীব
বিষয়শ্রেণী:জলজ প্রাণী
জয়পাল

**জয়পাল** দ্বিতীয় পাল সম্রাট ধর্মপালের ভ্রাতুষ্পুত্র ছিলেন।

## পরিচয়
ভাগলপুরে আবিষ্কৃত নারায়ণপালের তাম্রশাসনে পাল সম্রাট দেবপালকে জয়পালের পূর্বজ বলে উল্লেখ করা হয়েছে বলে অক্ষয়কুমার মৈত্রেয় জয়পালকে পাল সম্রাট ধর্মপালের পুত্র ও দেবপালের ভ্রাতা বলে মনে করেছেন। কিন্তু এই তাম্রশাসনের চতুর্থ শ্লোকে ধর্মপালের কনিষ্ঠ ভ্রাতা বাকপালের এবং ঠিক তার পরের শ্লোকেই জয়পালের গুণকীর্তন করা হয়েছে। তাছাড়া ধর্মপাল ও দেবপালের কোন তাম্রশাসনে জয়পালের উল্লেখ নেই। এই সকল কারণে রাখালদাস বন্দ্যোপাধ্যায় অক্ষয়কুমার মৈত্রেয়ের মতকে খন্ডন করে মত দিয়েছেন যে, জয়পাল বাকপালের পুত্র ছিলেন।

## তথ্যসূত্র

বিষয়শ্রেণী:পাল রাজবংশ
ভারতের রাষ্ট্রপতিদের তালিকা

[right|400px|thumb|[রাষ্ট্রপতি ভবন, ভারতের রাষ্ট্রপতির সরকারি বাসভবনের প্রধান গিরিদ্বার।]] 
**[[ভারতের রাষ্ট্রপতি]]** হলেন ভারতের প্রথম শ্রেণির নাগরিক এবং রাষ্ট্র প্রধান। রাষ্ট্রপতি পদ ছাড়াও তিনি ভারতের আইনবিভাগ, শাসনবিভাগ ও বিচারবিভাগের সকল শাখার আনুষ্ঠানিক প্রধান এবং ভারতের সামরিক বাহিনীর সর্বাধিনায়ক।

## তালিকা
;রঙের চাবি

## সময়রেখা

ImageSize = width:800 height:auto barincrement:20
PlotArea = top:10 bottom:50 right:130 left:20
AlignBars = late

DateFormat = dd/mm/yyyy
Period = from:01/01/1950 till:01/01/2020
TimeAxis = orientation:horizontal
ScaleMajor = unit:year increment:10 start:1950

Colors =
  id:pres   value:Blue legend: নির্বাচিত 
  id:act   value:Green legend: ভারপ্রাপ্ত 
Legend = columns:2 left:150 top:24 columnwidth:100

TextData =
  pos:(20,27) textcolor:black fontsize:M
  text:"রাষ্ট্রপতি:"

BarData =
  barset:PM

PlotData=
  width:5 align:left fontsize:S shift:(5,-4) anchor:till
  barset:PM

 from: 26/01/1950 till: 13/05/1962 color:pres text:"রাজেন্দ্র প্রসাদ" fontsize:10
 from: 13/05/1962 till: 13/05/1967 color:pres text:"সর্বপল্লী রাধাকৃষ্ণণ"  fontsize:10
 from: 13/05/1967 till: 03/05/1969 color:pres text:"জাকির হুসেইন" fontsize:10
 from: 03/05/1969 till: 20/07/1969 color:act text:"বরাহগিরি ভেঙ্কট গিরি" fontsize:10
 from: 20/07/1969 till: 24/08/1969 color:act text:"মহম্মদ হিদায়তুল্লাহ" fontsize:10
 from: 24/08/1969 till: 24/08/1974 color:pres text:"বরাহগিরি ভেঙ্কট গিরি" fontsize:10
 from: 24/08/1974 till: 11/02/1977 color:pres text:"ফখরুদ্দিন আলি আহমেদ" fontsize:10
 from: 11/02/1977 till: 25/07/1977 color:act text:"বসপ্পা ধনপ্পা জত্তী" fontsize:10
 from: 25/07/1977 till: 25/07/1982 color:pres text:"নীলম সঞ্জীব রেড্ডি" fontsize:10
 from: 25/07/1982 till: 25/07/1987 color:pres text:"জৈল সিংহ" fontsize:10
 from: 25/07/1987 till: 25/07/1992 color:pres text:"রামাস্বামী ভেঙ্কটরামন" fontsize:10
 from: 25/07/1992 till: 25/07/1997 color:pres text:"শঙ্কর দয়াল শর্মা" fontsize:10
 from: 25/07/1997 till: 25/07/2002 color:pres text:"কোছেরিল রামন নারায়ানান" fontsize:10
 from: 25/07/2002 till: 25/07/2007 color:pres text:"এ. পি. জে. আবদুল কালাম" fontsize:10 
 from: 25/07/2007 till: 25/07/2012 color:pres text:"প্রতিভা পাটিল" fontsize:10
 from: 25/07/2012 till: 25/07/2017 color:pres text:"প্রণব মুখোপাধ্যায়" fontsize:10

from: 25/07/2017 till: 25/07/2022 color:pres text:"শ্রী রামনাথ কোবিন্ড" fontsize:10


## জন্মস্থান অনুযায়ী রাষ্ট্রপতিগণ

## আরও দেখুন
* ভারতের রাষ্ট্রপতি
* ভারতের উপরাষ্ট্ৰপতিদের তালিকা
* ভারতের রাষ্ট্রপ্রধানদের তালিকা

## তথ্যসূত্র
;সাধারণ

* 
* 

;নির্দিষ্ট

## বহিঃসংযোগ
* '''ভারতের রাষ্ট্রপতির''' অফিসিয়াল ওয়েবসাইট
* Rediff.com – '''ভারতের রাষ্ট্রপতিরা''' 
* The Hindu – A presidential poll in the coalition age   
* Zee News: '''সাবেক রাষ্ট্রপতিরা''' 

বিষয়শ্রেণী:ভারতের রাষ্ট্রপতি
বিষয়শ্রেণী:ভারতের রাজনৈতিক পদাধিকারীদের তালিকা
বিষয়শ্রেণী:জাতীয় রাষ্ট্রপতিদের তালিকা
বিষয়শ্রেণী:ভারত সরকার-সম্পর্কিত তালিকা
ইবনে তুফায়েল

**ইবন তুফাঈল** (; ১১০৫–১১৮৫) ছিলেন আন্দালুসিয়া মুসলিম বহুবিদ্যাবিশারদ। তিনি একাধারে লেখক, দার্শনিক, ধর্মতত্ত্ববিদ, চিকিৎসক, জ্যোতির্বিজ্ঞানী ও উজির ছিলেন। একজন দার্শনিক এবং ঔপন্যাসিক হিসেবে, তিনি প্রথম দার্শনিক উপন্যাস *হাই ইবনে ইয়াকজান* রচনার জন্য সবচেয়ে বিখ্যাত। পাশ্চাত্য জগতে তিনি *ফিলোসফিকাল অটোডিডাকটাস* নামে পরিচিত। একজন চিকিৎসক হিসেবে, তিনি ব্যবচ্ছেদ ও ময়নাতদন্তের প্রাথমিক সমর্থক ছিলেন, যা তার উপন্যাসে প্রকাশ করা রয়েছে।

## জীবনী
তিনি গ্রানাদায় জন্মগ্রহণ করেন এবং ইবনে বাজার দ্বারা শিক্ষিত হন। তার পরিবার আরবের কায়স গোত্রের ছিল। তিনি ১১৫৪ সালে সেউতা এবং ট্যাঙ্গিয়ারের শাসক সহ বেশ কয়েকটি নেতার সচিব ছিলেন। তিনি গ্রানাদার শাসকের সচিব হিসেবেও কাজ করেছিলেন এবং পরে আলমোহাদ খলিফা আবু ইয়াকুব ইউসুফের উজির ও চিকিৎসক হিসেবেও কাজ করেছিলেন। যাকে তিনি ১১৬৯ সালে তার নিজের ভবিষ্যতের উত্তরসূরি হিসেবে ইবনে রুশদকে সুপারিশ করেছিলেন।

ইবনে রুশদ ১১৮২ সালে অবসর গ্রহণের পর ইবনে তুফায়েলের উত্তরসূরি হন; ইবনে তুফায়েল বেশ কয়েক বছর পর ১১৮৫ সালে মরক্কোতে মারা যান। জ্যোতির্বিজ্ঞানী নুর আদ-দ্বীন আল-বিতুজিও ইবনে তুফাইলের শিষ্য ছিলেন। আল-বিতুজি জ্যোতির্বিজ্ঞানের অ্যারিস্টটেলিও পদ্ধতি অনুসরণ করার জন্য তাঁর দ্বারা প্রভাবিত হয়েছিলেন, কারণ তিনি মূলত জ্যোতির্বিজ্ঞানের টলেমাইক পদ্ধতি অনুসরণ করেছিলেন।

অনেক ইসলামী দার্শনিক, লেখক, চিকিৎসক এবং জ্যোতির্বিজ্ঞানী ইবনে তুফাইল এবং তার কাজ দ্বারা প্রভাবিত হয়েছেন। এই ব্যক্তিদের মধ্যে রয়েছে নুর আল-দিন আল-বিত্রুজি, আবু আবদুল্লাহ মুহাম্মদ আল-আব্বার, আব্দুল-ওয়াহিদ আল-মাররাকুশি, আহমেদ মোহাম্মদ আল-মাক্কারি, এবং ইবনে আল-খাতিব।

## আরও দেখুন
* ইসলামি দর্শন
* আরবি সাহিত্য

## তথ্যসূত্র

### গ্রন্থপঞ্জি

* 
* 
* 
* 

## বহিঃসংযোগ
* The Online Books Page; Online Books by: Muḥammad ibn ʻAbd al-Malik Ibn Ṭufayl
* Hayy bin Yaqzan by Ibn Tufayl
*  (PDF version)
* Ibn Tofail in "History of Philosophy in Islam", by T.J. de Boer, 1904, at sacred-texts.com
* About Ibn Tufail
* Ibn Tufayl's view of education implicit in his work ''Hayy Ibn Yaqzan'', by Silvio Sergio Scatolini Apostolo 
* Ibn Tufail

বিষয়শ্রেণী:১১০০-এর দশকে জন্ম
বিষয়শ্রেণী:১১৮৫-এ মৃত্যু
বিষয়শ্রেণী:১২শ শতাব্দীর আরব ব্যক্তি
বিষয়শ্রেণী:মধ্যযুগীয় আরব জ্যোতির্বিজ্ঞানী
বিষয়শ্রেণী:মধ্যযুগীয় আরব চিকিৎসক
বিষয়শ্রেণী:সুন্নি মুসলিম পণ্ডিত
বিষয়শ্রেণী:মুসলিম দার্শনিক
বিষয়শ্রেণী:মুরিশ লেখক
বিষয়শ্রেণী:১২শ শতাব্দীর দার্শনিক
ভারতের উপরাষ্ট্ৰপতিদের তালিকা

ভারতের উপরাষ্ট্ৰপতিদের সম্পূর্ণ তালিকাতে ১৯৫০ সাল থেকে ভারতীয় সংবিধান গ্রহণ করার পর ভারতের উপরাষ্ট্ৰপতি হিসাবে অফিসে শপথ গ্রহণ করা সকল ব্যক্তিগণের নাম অন্তর্ভুক্ত করা হয়েছে।পাশাপাশি এরা রাজ্যসভায় সভাপতিত্ব করেন।

### তালিকা

## আরও দেখ cp . Radha Krishnan
* ভারতের রাষ্ট্রপতি
* ভারতের রাষ্ট্রপতিদের তালিকা

বিষয়শ্রেণী:ভারতের উপরাষ্ট্রপতি
বিষয়শ্রেণী:ভারত সরকার
বিষয়শ্রেণী:ভারতের রাজনৈতিক পদাধিকারীদের তালিকা
*
বিষয়শ্রেণী:উপরাষ্ট্রপতি
মালিবু হিন্দু মন্দির

thumbnail|মন্দিরের আরেকটি দৃশ্য।
**মালিবু হিন্দু মন্দির** (তামিল: மாலிபூ ஹிந்து கோவில்) ১৯৮১ সালে ক্যালিফোর্নিয়ার মালিবুতে নির্মাণ করা হয়। এই মন্দিরটি ভগবান ভেঙ্কটেশ্বর কে নিবেদন করা। মন্দিরটি ক্যালিফোর্নিয়ার হিন্দু মন্দির সমাজ নামে একটি সংগঠন চালায়। এই মন্দিরটি তামিল স্থাপত্যের একটি নিদর্শন।  দক্ষিণ ক্যালিফরনিয়ার হিন্দু ভক্তরা এই মন্দিরটিতে প্রার্থনার জন্য আসেন। এই মন্দিরটিতে অনেক খানি জায়গা বরাদ্দ মেডিটেশনের জন্য। তাছাড়া এখানে ভক্তদের সমাবেশ বিভিন্ন সাংস্কৃতিক ও ধর্মীয় অনুষ্ঠান আয়োজনের সুব্যাবস্থা আছে।

## মন্দির কমপ্লেক্স
মন্দির কমপ্লেক্সটি দুই ভাগে বিভক্ত। উপরের কমপ্লেক্সে ভেঙ্কটশ্বর এবং নিচের কমপ্লেক্সে শিবের আরাধনা করা হয়। 

## জনপ্রিয় মাধ্যমে মন্দিরটির ব্যবহার
১৯৯৭ সালে ক্রিস ফালি অভিনীত বেভের্লি হিল্লস নিনজা চলচ্চিত্রের একটি দৃশ্যে এই মন্দিরটি ব্যবহার করা হয়। ১৯৯৮ সালে তামিল চলচ্চিত্র জিন্স-এর একটি গানে মন্দিরটি কয়েকটি দৃশ্য ছিল। ২০০৬ সালের জানুয়ারি মাসে জনপ্রিয় সঙ্গীত শিল্পী ব্রিটনি স্পিয়ারস তার সন্তানকে নিয়ে এই মন্দিরে পুরোহিতের কাছে আশীর্বাদ নিতে আসেন যা সংবাদমাধ্যম গুলোর বিশেষ সংবাদ ছিল সে সময়ে।

## তথ্যসূত্র

## বহিঃসংযোগ

* অফিশিয়াল ওয়েবসাইট
* ওয়েব্যাক মেশিনে আর্কাইভকৃত মূল ওয়েবসাইট
* মালিবু মন্দিরের ছবি 
* Home&Abroad – Visitor information and review

বিষয়শ্রেণী:কালাবাসাস, ক্যালিফোর্নিয়া
বিষয়শ্রেণী:ক্যালিফোর্নিয়ার হিন্দু মন্দির
শ্রী স্বামীনারায়ণ মন্দির, অকল্যান্ড

**শ্রী স্বামীনারায়ণ মন্দির** স্বামীনারায়ণ সম্প্রদায়ের মন্দির। নিউজিল্যান্ডের অকল্যান্ডে অবস্থিত স্বামীনারায়ণ মন্দিরটি নিউজিল্যান্ডে এই সম্প্রদায়ের প্রথম মন্দির।  
thumbnail|শ্রী স্বামীনারায়ণ মন্দির, অকল্যান্ড, নিউজিল্যান্ড

## ইতিহাস
নিউজিল্যান্ডের অকল্যান্ডে সব থেকে বেশি সংখ্যক ভারতীয় হিন্দু বসবাস করে এবং এখানে সাম্প্রতিক কয়েক বছরে বেশ কয়েকটি হিন্দু মন্দির তৈরি হয়েছে। সাম্প্রতিক কালে অকল্যান্ডের এই স্বামীনারায়ণ মন্দিরটি হিন্দু সম্প্রদায়কে বিশেষ  ভাবে আলোড়িত করেছে। প্রায় পাঁচ বছরের বেশি সময় ধরে মন্দির নির্মাণের জন্য পরিকল্পনা করা হয়েছে।মন্দিরের দেয়ালগাত্রে খুব নিখুত ভাবে খোদাই করা হয়েছে।মন্দিরের দেয়াল,পিলার,শিখরের কারুকাজ এবং নকশা করার জন্য নির্মাতা শিল্পী এবং ইঞ্জিনিয়াররা হংকং ও ইউরোপের বিভিন্ন দেশে গিয়েছেন।

২৪ মার্চ,২০০৮ সালে এই মন্দিরে মূর্তির প্রাণ প্রতিষ্ঠা অনুষ্ঠান আয়োজন করা হয়।মূর্তির প্রাণ প্রতিষ্ঠা করেন আচার্য শ্রী কোশালেন্দ্রপ্রসাদজী মহারাজ।

## তথ্যসূত্র

## বহিঃসংযোগ
* শ্রী স্বামীনারায়ণ মন্দিরের ওয়েবসাইট 
* http://www.times.co.nz/cms/news/2009/01/two_lives_dedicated_to_helping_others.php 
* http://www.stuff.co.nz//354001 

বিষয়শ্রেণী:স্বামীনারায়ণ মন্দির
বিষয়শ্রেণী:নিউজিল্যান্ডে হিন্দুধর্ম
বিষয়শ্রেণী:নিউজিল্যান্ডের হিন্দু মন্দির
শ্রী স্বামীনারায়ণ মন্দির, নাইরোবি (ইএএসএস)

পূর্ব আফ্রিকা স্বামীনারায়ণ সৎসঙ্গ মন্দিরটি কেনিয়ার রাজধানী নাইরোবিতে ১৯৪৫ সালে নির্মাণ করা হয়। ভারতীয় উপমহাদেশের বাইরে এটাই স্বামীনারায়ণ সম্প্রদায়ের প্রথম মন্দির।

## মন্দিরের ইতিহাস
১৯৪৫ সালে বর্তমানের স্বামীনারায়ণ মন্দিরে প্রকটিত হয়।১৯৫৭ সালে আচার্য মহারাজশ্রী তেজেন্দ্রপ্রসাদ এই মন্দিরে স্বামীনারায়ণের প্রাণপ্রতিষ্ঠা করেন।  
## আরও দেখুন

## তথ্যসূত্র

বিষয়শ্রেণী:স্বামীনারায়ণ মন্দির
বিষয়শ্রেণী:কেনিয়ার হিন্দু মন্দির
মহেন্দ্রপাল

**মহেন্দ্রপাল** ছিলেন পাল সাম্রাজ্যের চতুর্থ সম্রাট । তিনি ছিলেন পাল রাজা দেবপাল এবং তার রাণী মহাতার পুত্র।

## জগজ্জীবনপুরের তাম্রশাসন
পাল যুগের বিভিন্ন সূত্র থেকে মহেন্দ্রপালের নাম পাওয়া গেলেও ঐতিহাসিকেরা বহুকাল ধরে এই মহেন্দ্রপাল বলতে প্রতিহার বংশের প্রথম মহেন্দ্রপালের কথাই মনে করতেন। তারা দেবপালের পরবর্তী পাল সম্রাট হিসেবে প্রথম বিগ্রহপালের উল্লেখ করতেন।  কিন্তু ১৯৮৭ খ্রিষ্টাব্দের ১৩ই মার্চ জগজ্জীবনপুর নামক স্থানে প্রাপ্ত মহেন্দ্রপালের একটি তাম্রশাসন থেকে জানা যায়, দেবপালের পুত্র ও উত্তরাধিকারী হিসেবে মহেন্দ্রপাল পরবর্তী সম্রাট হিসেবে সিংহাসনে আরোহণ করেন। মহেন্দ্রপালের রাজত্বের সপ্তম বছরে উৎকীর্ণ এই তাম্রশাসন থেকে আরো জানা যায় যে, মহেন্দ্রপালের মহাসেনাপতি বজ্রদেব নন্দদীর্ঘিকা উদ্রঙ্গ নামক স্থানে একটি বৌদ্ধবিহার স্থাপন করেছিলেন। তাম্রশাসনটিতে মহেন্দ্রপালের কনিষ্ঠ ভ্রাতা হিসেবে প্রথম শূরপালের নাম রয়েছে, যিনি মহেন্দ্রপালের পরবর্তী সম্রাট হিসেবে সিংহাসনে আরোহণ করেন।

## তথ্যসূত্র

বিষয়শ্রেণী:পাল রাজবংশ
বিষয়শ্রেণী:৮৫৪-এ মৃত্যু
বিষয়শ্রেণী:পাল রাজা
মহেন্দ্রপাল (দ্ব্যর্থতা নিরসন)

*মহেন্দ্রপাল - পাল সাম্রাজ্যের চতুর্থ সম্রাট।
*প্রথম মহেন্দ্রপাল - গুর্জ্জর প্রতিহার বংশের সম্রাট।
*দ্বিতীয় মহেন্দ্রপাল - গুর্জ্জর প্রতিহার বংশের সম্রাট।
কন্টিনেন্টাল আর্মি

**কন্টিনেন্টাল আর্মি** আমেরিকার স্বাধীনতা যুদ্ধ শুরু হওয়ার পর তৎকালীন উপনিবেশসমূহ (যা পরবর্তীতে যুক্তরাষ্ট্র হিসেবে গঠিত হয়) কর্তৃক গঠিত হয়। ১৭৭৫ সালের ১৪ জুন কন্টিনেন্টাল কংগ্রেসের একটি ঘোষণার মাধ্যমে প্রতিষ্ঠিত এই বাহিনী সৃষ্টির উদ্দেশ্য ছিল গ্রেট ব্রিটেনের কাছ থেকে তের উপনিবেশের বিদ্রোহে সামরিক সহায়তা করা। স্থানীয় মিলিশিয়া ও ভিন্ন ভিন্ন অঙ্গরাজ্যের অধীন সেনাদের কাছ থেকে কন্টিনেন্টাল আর্মি সহায়তা লাভ করে। জেনারেল জর্জ ওয়াশিংটন পুরো যুদ্ধের সময়জুড়ে সেনাবাহিনীর কমান্ডার ইন চিফ ছিলেন

১৭৮৩ সালের প্যারিসের চুক্তি মাধ্যমে যুদ্ধ শেষ হওয়ার পর কন্টিনেন্টাল আর্মির অধিকাংশ ভেঙে দেয়া হয়। প্রথম ও দ্বিতীয় রেজিমেন্ট নিয়ে ১৭৯২ সালে লিজিওন অব দ্য ইউনাইটেড স্টেটসের নিউক্লিয়াস গঠিত হয়। জেনারেল এন্থনি ওয়েইন এর প্রধান ছিলেন। ১৭৯৬ সালে তা ইউনাইটেড স্টেটস আর্মির ভিত্তিতে পরিণত হয়।

## আরও দেখুন
* কন্টিনেন্টাল আর্মির বিভাগ
* কন্টিনেন্টাল নেভি
* যুক্তরাষ্ট্রের সেনাবাহিনীর ইতিহাস

## তথ্যসূত্র

## আরও পড়ুন
* Lengel, Edward G. *General George Washington: A Military Life.* New York: Random House, 2005. .
* Royster, Charles. *A Revolutionary People at War: The Continental Army and American Character, 1775–1783.* Chapel Hill: University of North Carolina Press, 1979. .
* Carp, E. Wayne. *To Starve the Army at Pleasure: Continental Army Administration and American Political Culture, 1775–1783.* Chapel Hill: University of North Carolina Press, 1984. .
* Gillett, Mary C. *The Army Medical Department, 1775–1818.* Washington: Center of Military History, U.S. Army, 1981.
* Martin, James Kirby, and Mark Edward Lender. *A Respectable Army: The Military Origins of the Republic, 1763–1789.* 2nd ed. Wheeling, Illinois: Harlan Davidson, 2006. .
* Mayer, Holly A. *Belonging to the Army: Camp Followers and Community during the American Revolution.* Columbia: University of South Carolina Press, 1999. ; .
* 

;Reference materials
* RevWar75.com  provides "an online cross-referenced index of all surviving orderly books of the Continental Army".
* Wright, Robert K. *The Continental Army*. Washington, D.C.: United States Army Center of Military History 1983. Available, in part, online  from the CMH website
* Bibliography of the Continental Army  compiled by the United States Army Center of Military History
;Primary Sources
* 

## বহিঃসংযোগ
* "Von Steuben's Continentals" (video)


বিষয়শ্রেণী:বিলুপ্ত সেনাবাহিনী
বিষয়শ্রেণী:যুক্তরাষ্ট্রের সেনাবাহিনীর ইতিহাস
বিষয়শ্রেণী:১৮-শতকের যুক্তরাষ্ট্রের সামরিক ইতিহাস
এ. এফ. সালাহ্উদ্দীন আহমদ

**এ. এফ. সালাহ্উদ্দীন আহমদ** (২১ সেপ্টেম্বর ১৯২০ - ১৯ অক্টোবর ২০১৪) ভারতীয় উপমহাদেশের খ্যাতিমান উদারবাদী, মুক্তচিন্তক ঐতিহাসিক। পেশাগত জীবনে বিশ্ববিদ্যালয়ের অধ্যাপক। তিনি বিশ্বাসে ও আচরণে এক অনুকরণীয় দৃষ্টান্ত এবং মুক্তচিন্তা ও ধর্মনিরপেক্ষতার ক্ষেত্রে উল্লেখযোগ্য ব্যক্তিত্ব। সত্য প্রতিষ্ঠিত করার উদ্যোগে তিনি বিশ্ববিদ্যালয়কে সভ্যতার বীজতলা বলেই জেনেছেন। সাক্ষাৎকার গ্রহণ করে তিনি দেশের অনেক গুণী ব্যক্তির মুখ থেকে ইতিহাসের মূল্যবান উপাদানকে সংগ্রহ করেছেন।

## শিক্ষাজীবন
সালাহ্উদ্দীন আহমদ কলকাতা বিশ্ববিদ্যালয় থেকে ইতিহাস বিষয়ে এমএ করেছিলেন। লেখাপড়া করেছিলেন যুক্তরাষ্ট্রের পেনসিলভানিয়া বিশ্ববিদ্যালয়েও। লন্ডন বিশ্ববিদ্যালয় থেকে পিএইচডি করেছিলেন।)

## কর্মজীবন
তিনি ১৯৪৮ সালে জগন্নাথ কলেজের প্রভাষক হিসেবে চাকরি শুরু করেন। পরে তিনি রাজশাহী বিশ্ববিদ্যালয় ইতিহাস বিভাগের প্রভাষক, রিডার এবং পরে অধ্যাপক হয়েছিলেন। তিনি ১৯৮৪ সালে অবসর নেবার পূর্বে জাহাঙ্গীরনগর এবং ঢাকা বিশ্ববিদ্যালয়ের অধ্যাপক ছিলেন।

## প্রকাশিত গ্রন্থ
* সোশাল আইডিয়াস অ্যান্ড সোশাল চেঞ্জ ইন বেঙ্গল: ১৮১৮-১৮৩৫,
* বেঙ্গলি ন্যাশনালিজম অ্যান্ড দ্য এমারজেন্স অব বাংলাদেশ: অ্যান ইনট্রোডাকটরি আউটলাইন,
* হিস্ট্রি অ্যান্ড হেরিটেজ: রিফ্লেকশনস অন সোসাইটি পলিটিক্স অ্যান্ড কালচার অব সাউথ এশিয়া,
* বাঙালির সাধনা ও বাংলাদেশের মুক্তিযুদ্ধ,
* বরণীয় ব্যক্তিত্ব ও স্বাধীন সুহৃদ,
* উনিশ শতকে বাংলার সমাজ-চিন্তা ও সমাজ বিবর্তন,
* ইতিহাসের সন্ধানে,
* ইতিহাস ঐতিহ্য জাতীয়তাবাদ গণতন্ত্র প্রভৃতি।)

## পুরস্কার ও সম্মাননা
* একুশে পদক (১৯৯১);
* স্বাধীনতা পুরস্কার (১৯৯৯);
* বাংলাদেশ সরকার কর্তৃক নিয়োজিত জাতীয় অধ্যাপক (২০১১);
* বাংলা একাডেমী ফেলোশিপ

## তথ্যসূত্র

## বহিঃসংযোগ

বিষয়শ্রেণী:১৯২৪-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:বাঙালি মুসলিম
বিষয়শ্রেণী:বাংলাদেশী ইতিহাসবিদ
বিষয়শ্রেণী:বাংলাদেশের জাতীয় অধ্যাপক
বিষয়শ্রেণী:শিক্ষা ও গবেষণায় একুশে পদক বিজয়ী
বিষয়শ্রেণী:শিক্ষায় স্বাধীনতা পুরস্কার বিজয়ী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পেনসিলভানিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:বাঙালি ইতিহাসবিদ
বিষয়শ্রেণী:দক্ষিণ এশিয়ার ইতিহাসবিদ
বিষয়শ্রেণী:সুরেন্দ্রনাথ কলেজের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:বাংলাদেশী মুসলিম
বিষয়শ্রেণী:গোপালগঞ্জ জেলার ব্যক্তি
সালাহউদ্দিন আহমদ (দ্ব্যর্থতা নিরসন)

**সালাহউদ্দিন আহমদ** এবং প্রায় এই ধরনের নামের বানান দ্বারা বোঝানো হতে পারে -

* সালাহ্উদ্দীন আহমদ –ইতিহাসের অধ্যাপক
* সালাহউদ্দিন আহমেদ –মুক্তিযুদ্ধের বীরউত্তম খেতাবপ্রাপ্ত মুক্তিযোদ্ধা।
*সালাহউদ্দিন আহমেদ (রাজনীতিবিদ) –বাংলাদেশ জাতীয়তাবাদী দলের রাজনীতিবিদ, সাবেক যোগাযোগ প্রতিমন্ত্রী এবং কক্সবাজার-১ আসনের সাবেক সংসদ সদস্য।
*সালাহউদ্দিন আহমেদ (অ্যাটর্নি জেনারেল) –বাংলাদেশের সাবেক অ্যাটর্নি জেনারেল।
*সালাহউদ্দিন আহমেদ –বীর উত্তম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।
*সালাহউদ্দিন আহমেদ (বিচারক) - পাকিস্তানের বিচারক 

## আরও দেখুন

*সালাহ উদ্দিন আহমেদ –বাংলাদেশ জাতীয়তাবাদী দলের রাজনীতিবিদ এবং ঢাকা-৪ আসনের সাবেক সংসদ সদস্য।
*সালাহউদ্দিন আহমেদ মুক্তি –বাংলাদেশি রাজনীতিবিদ ও  ময়মনসিংহ-৫ আসনের সাবেক সংসদ সদস্য।
* সালেহ উদদিন, একজন বাংলাদেশী স্থপতি, অধ্যাপক, লেখক ও শিল্পী।
* সালেহউদ্দিন আহমেদ, বাংলাদেশের একজন বিশিষ্ট অর্থনীতিবিদ এবং বাংলাদেশের কেন্দ্রীয় ব্যাংক *[[বাংলাদেশ ব্যাংক|বাংলাদেশ ব্যাংকের]]* নবম গভর্নর।

## শহর ও প্রদেশ
* সালাহ আদ দিন প্রদেশ
ঐক্য ও প্রগতি সমিতি

**কমিটি অব ইউনিয়ন এন্ড প্রোগ্রেস** (CUP) () ১৮৮৯ সালে ইস্তানবুলে মেডিকেল ছাত্র ইবরাহিম টেমো, আবদুল্লাহ জেভদেত, ইশাক সুকুটি ও আলি হুসাইনজাদে কর্তৃক একটি গোপন সংগঠন হিসেবে প্রতিষ্ঠিত হয়। এসময় এর নাম ছিল “কমিটি অব অটোমান ইউনিয়ন” (ইত্তিহাদ ই উস্মানি জেমিয়েতি)। পরে বাহাউদ্দিন সাকির এটিকে একটি রাজনৈতিক সংগঠনে (আরও পরে রাজনৈতিক দল) পরিণত করেন। ১৯০৬ সালে তরুণ তুর্কির সাথে জোট গঠন করা হয়।

প্রথমে একটি উদার সংস্কার আন্দোলন হিসেবে এর সূচনা হয়। উসমানীয় সরকার কর্তৃক দলটি সাম্রাজ্যের গণতন্ত্রকরণের ডাক দেয়ার কারণে নিপীড়নের স্বীকার হয়। ১৯০৮ সালের তরুণ তুর্কি বিপ্লবে দল ক্ষমতা লাভ করার পর ১৯১২ সালের সাধারণ নির্বাচন ও ১৯১৩ সালের সামরিক অভ্যুথানে ক্ষমতা সংহত করা হয়। এসময় তিন পাশা বলে খ্যাত আনোয়ার পাশা, তালাত পাশা ও জামাল পাশা সাম্রাজ্যের শাসকে পরিণত হন। প্রথম বিশ্বযুদ্ধের সময় এই নেতৃত্বের বিরুদ্ধে আর্মেনীয় গণহত্যার অভিযোগ রয়েছে।

প্রথম বিশ্বযুদ্ধ শেষ হওয়ার পর দলের অধিকাংশ সদস্যের সামরিক আদালতে বিচার হয় ও কারারুদ্ধ করা হয়। ১৯২৬ সালে কামাল আতাতুর্ককে হত্যাচেষ্টার অভিযোগে কয়েকজন সদস্যের মৃত্যুদণ্ড দেয়া হয়। বাকি সদস্যরা রিপাবলিকান পিপলস পার্টি () ও অন্যান্য দলের সদস্য হিসেবে রাজনৈতিক জীবন চালিয়ে যান।

## আরও দেখুন
* তরুণ তুর্কি
* উসমানীয় সাম্রাজ্যের দলের তালিকা
* দ্বিতীয় সাংবিধানিক যুগ (উসমানীয় সাম্রাজ্য)

## তথ্যসূত্র

* Şerif Mardin, *[https://web.archive.org/web/20110717210331/http://www.iletisim.com.tr/iletisim/book.aspx?bid=267 Jön Türklerin Siyasi Fikirleri, 1895–1908]*, Istanbul 1964 (1992), 221–50.
* Şerif Mardin, *Continuity and Change in the Ideas of the Young Turks*, expanded text of a lecture given at the School of Business Administration and Economics Robert College, 1969, 13–27.
* M. Şükrü Hanioğlu, *Bir siyasal düşünür olarak Doktor Abdullah Cevdet ve Dönemi*, Istanbul, 1981.
* M. Şükrü Hanioğlu, *Bir siyasal örgüt olarak Osmanlı Ittihad ve Terakki Cemiyeti ve Jon Türklük*, Istanbul, 1986.
* M. Şükrü Hanioğlu, *The Young Turks in Opposition*, Oxford University Press, 1995, .
* M. Şükrü Hanioğlu, *Preparation for a Revolution: The Young Turks*, 1902–1908. Oxford University Press, 2001.
* Sina Akşin, *Jön Türkler ve İttihat ve Terakki*, İstanbul, 1987.
* Tarık Zafer Tunaya, *Türkiye'de Siyasal Partiler*, İstanbul, 1989.

## বহিঃসংযোগ
* Committee of Union and Progress Turkey in the First World War website

বিষয়শ্রেণী:কমিটি অব ইউনিয়ন এন্ড প্রোগ্রেস
বিষয়শ্রেণী:১৮৮৯-এ প্রতিষ্ঠিত রাজনৈতিক দল
বিষয়শ্রেণী:১৮৮৯-এ উসমানীয় সাম্রাজ্যে প্রতিষ্ঠিত
বিষয়শ্রেণী:উসমানীয় সাম্রাজ্যের রাজনৈতিক দল
বিষয়শ্রেণী:তরুণ তুর্কি আন্দোলন
বিষয়শ্রেণী:আর্মেনীয় গণহত্যা
বিষয়শ্রেণী:তুর্কি জাতীয়তাবাদ
বিষয়শ্রেণী:একদলীয় ব্যবস্থার রাজনৈতিক দল
বাংলাদেশের সিটি কর্পোরেশনের তালিকা

বাংলাদেশে বর্তমানে ১২টি সিটি কর্পোরেশন রয়েছে। এর মধ্যে দুইটি রাজধানী ঢাকায় রয়েছে। সিটি কর্পোরেশনগুলো বিভিন্ন আর্থ-সামাজিক ও নাগরিক কার্য সম্পাদন করে থাকে।

## সিটি কর্পোরেশনের তালিকা
# ঢাকা উত্তর সিটি কর্পোরেশন 
# ঢাকা দক্ষিণ সিটি কর্পোরেশন
# রাজশাহী সিটি কর্পোরেশন
# চট্টগ্রাম সিটি কর্পোরেশন 
# সিলেট সিটি কর্পোরেশন 
# বরিশাল সিটি কর্পোরেশন 
# খুলনা সিটি কর্পোরেশন
# নারায়নগঞ্জ সিটি কর্পোরেশন 
# কুমিল্লা সিটি কর্পোরেশন
# গাজীপুর সিটি কর্পোরেশন 
# রংপুর সিটি কর্পোরেশন 
# ময়মনসিংহ সিটি কর্পোরেশন

## মেয়রদের তালিকা
২০২৪ সালের আগস্টে শেখ হাসিনার পদত্যাগের পর অন্তর্বর্তীকালীন সরকার ক্ষমতা হাতে নেয়। ১৭ আগস্ট অন্তর্বর্তী সরকারের উপদেষ্টা পরিষদ ‘স্থানীয় সরকার (সিটি করপোরেশন) (সংশোধন) অধ্যাদেশ, ২০২৪’, ‘স্থানীয় সরকার (পৌরসভা) (সংশোধন) অধ্যাদেশ, ২০২৪’, ‘জেলা পরিষদ (সংশোধন) অধ্যাদেশ, ২০২৪’ ও ‘উপজেলা পরিষদ (সংশোধন) অধ্যাদেশ, ২০২৪’-এর খসড়া অনুমোদন করে ও তা অধ্যাদেশ আকারে জারি করে। অধ্যাদেশ অনুযায়ী বিশেষ পরিস্থিতিতে অত্যাবশ্যক বিবেচিত হলে সরকার জনস্বার্থে কোনো সিটি করপোরেশন ও পৌরসভার মেয়র ও কাউন্সিলরকে অপসারণ করতে পারবে। ১৯ আগস্ট স্থানীয় সরকার, পল্লী উন্নয়ন ও সমবায় মন্ত্রণালয় এক প্রজ্ঞাপনে ১২টি সিটি করপোরেশনের মেয়রকে অপসারণ করার আদেশ দেয়।

### প্রশাসক
মেয়রের বদলে নিম্নলিখিতরা সিটি কর্পোরেশনের প্রশাসক হিসেবে দায়িত্ব পালন করছেন:

* স্থানীয় সরকার বিভাগের অতিরিক্ত সচিব মহ. শের আলী - ঢাকা দক্ষিণ সিটি কর্পোরেশন
* অ্যান্ড ডেল্টা রিসার্চ সেন্টারের চেয়ারম্যান মোহাম্মদ এজাজ- ঢাকা উত্তর সিটি কর্পোরেশন
* চট্টগ্রাম বিভাগের বিভাগীয় কমিশনার - চট্টগ্রাম সিটি কর্পোরেশন
* খুলনার বিভাগীয় কমিশনার - খুলনা সিটি কর্পোরেশন
* রাজশাহীর বিভাগীয় কমিশনার - রাজশাহী সিটি কর্পোরেশন
* সিলেটের বিভাগীয় কমিশনার - সিলেট সিটি কর্পোরেশন
* বরিশাল বিভাগীয় কমিশনার - বরিশাল সিটি কর্পোরেশন
* স্থানীয় সরকার বিভাগের অতিরিক্ত সচিব এ এইচ এম কামরুজ্জামান - নারায়ণগঞ্জ সিটি কর্পোরেশন
* বাংলাদেশ পল্লী উন্নয়ন একাডেমির মহাপরিচালক (অতিরিক্ত সচিব) - কুমিল্লা সিটি কর্পোরেশন 
* রংপুরের বিভাগীয় কমিশনার - রংপুর সিটি কর্পোরেশন
* ঢাকার বিভাগীয় কমিশনার - গাজীপুর সিটি কর্পোরেশন
* ময়মনসিংহ বিভাগীয় কমিশনার- ময়মনসিংহ সিটি কর্পোরেশন

## চিত্রশালা

চিত্র:নগর ভবন Nagar Bhaban.jpg|ডিএসসিসি
চিত্র:City corporation building.JPG|সিসিসি
চিত্র:Rajshahi City Corporation 06.jpg|আরসিসি
চিত্র:Barisal City Corporation, Bangladesh.jpg|বিসিসি
চিত্র:Comilla City Corporation 13-01-2018.jpeg|কসিক
চিত্র:Nagar Bhaban, Khulna.jpg|কেসিসি


## প্রক্রিয়াধীন সিটি কর্পোরেশন

* বগুড়া সিটি কর্পোরেশন
* সাভার সিটি কর্পোরেশন

## সাবেক সিটি কর্পোরেশন
* ঢাকা সিটি কর্পোরেশন (ডিসিসি)

## আরও দেখুন
* বাংলাদেশ সম্পর্কিত বিষয়ের তালিকা
* বাংলাদেশের রূপরেখা

## তথ্যসূত্র

বিষয়শ্রেণী:বাংলাদেশের ভূগোল সম্পর্কিত তালিকা
বিষয়শ্রেণী:বাংলাদেশের প্রশাসনিক অঞ্চল
বিষয়শ্রেণী:বাংলাদেশের সিটি কর্পোরেশন
বিষয়শ্রেণী:বাংলাদেশের পৌরসভা
বিষয়শ্রেণী:শহরের তালিকা
বক্ষাস্থি

**বক্ষাস্থি** (গ্রীক στέρνον, *sternon*, "বুক";) দীর্ঘ সমতল T আকৃতির অস্থি যা বুকের মাঝ বরাবর হৃৎপিণ্ডের সামনে অবস্থিত। এটিতে পর্শুকা তরুণাস্থির মাধ্যমে সংযুক্ত হয় এবং ফুসফুস ও প্রধান প্রধান রক্তনালীকে আঘাতের থেকে সুরক্ষা প্রদান করে। একে তিন ভাগে ভাগ করা যায়- ম্যানুব্রিয়াম, দেহ ও জিফয়েড প্রসেস।
## অতিরিক্ত চিত্র

File:Sternum animation3.gif|মানবদেহে বক্ষাস্থির অবস্থান (লাল বর্ণ) ।
File:Sternum - close-up - animation.gif|বক্ষাস্থির আকৃতি।

File:Sobo 1909 31.png|বক্ষাস্থির পশ্চাৎ পৃষ্ঠ
File:Gray117.png|বক্ষাস্থির কিনার
File:Sobo 1909 32.png|বক্ষাস্থির পার্শ পৃষ্ঠ



## তথ্যসূত্র

বিষয়শ্রেণী:বক্ষের হাড়
চিং তাং

**চিং তাং** (; জন্ম: ২৩ জুলাই ১৯৪৭, হংকং) একজন হংকং-আমেরিকান ভৌত রসায়নবিদ। তিনি ২০১৮ সালে ন্যাশনাল ইনভেন্টর্স হল অফ ফেমে অন্তর্ভুক্ত হন, ওএলইডি (স্টিভেন ভ্যান স্লাইকের সাথে একত্রে) উদ্ভাবনের জন্য এবং রসায়নে ২০১১ উলফ পুরস্কারে ভূষিত হন।  ট্যাং হলেন হংকং ইউনিভার্সিটি অফ সায়েন্স অ্যান্ড টেকনোলজির অধ্যাপক এবং ব্যাংক অফ ইস্ট এশিয়ার আইএএস। এর আগে রোচেস্টার বিশ্ববিদ্যালয়ে ডরিস জনস চেরি অধ্যাপক হিসেবে দায়িত্ব পালন করেছেন। 

## জীবনী
তাং ইউনিভার্সিটি অব ব্রিটিশ কলাম্বিয়া থেকে ১৯৭০ সালে রসায়নে ব্যাচেলর অব সায়েন্স ডিগ্রি অর্জন করেন। তিনি কর্নেল ইউনিভার্সিটি থেকে ভৌত রসায়নে ১৯৭৫ সালে পিএইচডি ডিগ্রি অর্জন করেন। তিনি ১০৭৫ সালে ইস্টম্যান কোডাক এ রিসার্চ সায়েন্টিস্ট হিসেবে যোগদান করেন। তিনি ১৯৮১ সালে সিনিয়র রিসার্চ সায়েন্টিস্ট পদে উন্নীত হন, ১৯৯০ সালে রিসার্চ অ্যাসোসিয়েট এবং ১৯৯৮ সালে সিনিয়র রিসার্চ অ্যাসোসিয়েট পদে উন্নীত হন। ২০০৬ সালে তিনি রোচেস্টার বিশ্ববিদ্যালয় এ শিক্ষক হিসেবে যোগদান করেন। 
তাং অর্গানিক লাইড এমিটিং ডায়োড এবং হেটারো-জাংশন অর্গানিক ফটোভোল্টায়িক সেল এর উদ্ভাবক।

## তথ্যসূত্র

## আরও দেখুন

বিষয়শ্রেণী:রসায়নে ওল্ফ পুরস্কার বিজয়ী
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চীনা বংশোদ্ভূত মার্কিন ব্যক্তি
বিষয়শ্রেণী:১৯৪৭-এ জন্ম
বিষয়শ্রেণী:মার্কিন উদ্ভাবক
বিষয়শ্রেণী:মার্কিন ভৌত রসায়নবিদ
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:জীবিত ব্যক্তি
বিষয়শ্রেণী:রোচেস্টার বিশ্ববিদ্যালয়ের শিক্ষক
বিষয়শ্রেণী:মার্কিন যুক্তরাষ্ট্রে হংকংয়ীয় অভিবাসী
ডেভিড জুলিয়াস

**ডেভিড জুলিয়াস** একজন শারীরতত্ত্ববিদ। তিনি ইউনিভার্সিটি অব ক্যালিফোর্নিয়া, সান ফ্রান্সিস্কো এর একজন অধ্যাপক। তিনি ২০২১ সালে চিকিৎসাবিজ্ঞানে নোবেল পুরস্কার পেয়েছেন।

## জীবনী
জুলিয়াস ১৯৫৫ সালের ৪ নভেম্বর জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৭৭ সালে ব্যাচেলর অব সায়েন্স এবং ইউনিভার্সিটি অব ক্যালিফোর্নিয়া, বার্কলে থেকে ১৯৮৪ সালে পিএইচডি ডিগ্রি অর্জন করেন। 
## শিক্ষা
ব্রাইটন বিচ এর অধিবাসী, জুলিয়াস ১৯৭৭ সালে ম্যাসাচুসেটস ইনস্টিটিউট অফ টেকনোলজি থেকে স্নাতক ডিগ্রি অর্জন করেন। তিনি জেরেমি থর্নার এবং র‍্যান্ডি শেকম্যান এর যৌথ তত্ত্বাবধানে ১৯৮৪ সালে ক্যালিফোর্নিয়া বিশ্ববিদ্যালয়, বার্কলি থেকে ডক্টরেট অর্জন করেন, যেখানে তিনি কেক্স 2 হিসাবে চিহ্নিত করেন  ফুরিনের মতো প্রতিষ্ঠাতা সদস্য প্রোপ্রোটিন কনভার্টেস। ১৯৮৯ সালে, তিনি কলাম্বিয়া বিশ্ববিদ্যালয়ে রিচার্ড অ্যাক্সেল এর কাছ থেকে পোস্ট-ডক্টরাল ট্রেনিং সম্পন্ন করেন যেখানে তিনি ক্লোন করেছিলেন এবং সেরোটোনিন 1 সি রিসেপ্টরকে চিহ্নিত করেছিলেন।

## তথ্যসূত্র

বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, সান ফ্রান্সিস্কোর শিক্ষক
বিষয়শ্রেণী:১৯৫৫-এ জন্ম
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন শারীরতত্ত্ববিদ
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:ইহুদি নোবেল বিজয়ী
বিষয়শ্রেণী:ন্যাশনাল একাডেমি অফ মেডিসিনের সদস্য
হরিভদ্র

**হরিভদ্র** পাল সম্রাট ধর্মপালের সমসাময়িক একজন বিখ্যাত ভারতীয় বৌদ্ধ পণ্ডিত ছিলেন।

## রচনা
হরিভদ্র পাল সম্রাট ধর্মপালের পৃষ্ঠপোষকতায় ত্রৈকূটক বৌদ্ধবিহারে অষ্টসহস্রিকা প্রজ্ঞাপারমিতার ওপর অভিসময়ালঙ্কারাবলোক নামক একটি বিখ্যাত টীকাভাষ্য রচনা করেন, যেখানে তিনি মৈত্রেয়নাথের যোগাচার ও নাগার্জুনের মধ্যমক চিন্তাধারার সমন্বয় ঘটিয়েছিলেন। একাদশ শতাব্দীতে রত্নভদ্র এই টীকাভাষ্যের তিব্বতী অনুবাদ করেন। এছাড়া তিনি সঞ্চয়টীকাসুবোধিনী, স্ফুটার্থ, প্রজ্ঞাপারমিতভাবনা, পঞ্চবিংশতিসাহস্রিকার সংক্ষিপ্তসার প্রভৃতি গ্রন্থ রচনা করেন। পরবর্তীকালে স্কা-বা-দ্পাল-ব্র্ত্সেগ্স স্ফুটার্থ গ্রন্থটির তিব্বতী অনুবাদ করেন এবং তিব্বতী পণ্ডিত রোং-স্তোন-শেস-ব্যা-কুন-রিগ এই গ্রন্থটির ওপর টীকাভাষ্য রচনা করেনে

## তথ্যসূত্র

বিষয়শ্রেণী:ভারতীয় বৌদ্ধ
বিষয়শ্রেণী:তিব্বতীয় বৌদ্ধ
কালিদহ ইউনিয়ন

**কালিদহ** বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।

## আয়তন
কালিদহ ইউনিয়নের আয়তন ৪৭৩৬ একর (১৯.১৭ বর্গ কিলোমিটার)।

## জনসংখ্যা

## অবস্থান ও সীমানা
ফেনী সদর উপজেলার মধ্যাংশে কালিদহ ইউনিয়নের অবস্থান। এ ইউনিয়নের উত্তরে কাজিরবাগ ইউনিয়ন, পশ্চিমে ফেনী পৌরসভা ও বালিগাঁও ইউনিয়ন, দক্ষিণ-পশ্চিমে ধলিয়া ইউনিয়ন, দক্ষিণ-পূর্বে লেমুয়া ইউনিয়ন ও ছনুয়া ইউনিয়ন এবং পূর্বে মোটবী ইউনিয়ন উত্তর অংশে কাজীর বাঘ ইউনিয়ন অবস্থিত।

## প্রশাসনিক কাঠামো
কালিদহ ইউনিয়ন ফেনী সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল:
* ভালুকিয়া
* আলোকদিয়া
* গোহাড়ুয়া
* মাইজবাড়িয়া
* তুলাবাড়িয়া
* কালিদহ
* ছিলোনিয়া
* যাত্রা সিদ্দিক
* গোবিন্দপুর
* মহেশপুর
* চেয়োরিয়া

## শিক্ষা ব্যবস্থা
প্রাথমিক শিক্ষা ব্যবস্থা,  উচ্চ মাধ্যমিক শিক্ষা ব্যবস্থা ও ইসলামিক (মাদ্রাসা)  শিক্ষা ব্যবস্থা।

## শিক্ষা প্রতিষ্ঠান
* কালিদহ সরকারি প্রাথমিক বিদ্যালয় 
* কালিদহ এস সি উচ্চ বিদ্যালয়
* মাইজবাড়িয়া সরকারি প্রাথমিক বিদ‍্যালয়
* গোবিন্দপুর সরকারি প্রাথমিক বিদ্যালয় 
* গোবিন্দপুর উচ্চ বিদ্যালয়
* তুলাবাড়িয়া সরকারি প্রাথমিক বিদ্যালয় 
* তুলাবাড়িয়া উচ্চ বিদ্যালয়
* চেওরিয়া সরকারি প্রাথমিক বিদ্যালয়
* আলোকদিয়া নুরানী মাদ্রাসা।
* গোহাড়ুয়া সরকারি প্রাথমিক বিদ্যালয়
* ভালুকীয়া সরকারি প্রাথমিক বিদ্যালয়

## যোগাযোগ ব্যবস্থা
পাকা সড়ক ও রেলওয়ে স্টেশান।
ফেণী সদর ( ফেণী মড়েল হাই স্কুল সামনে) থেকে সিএসজি যোগে আসা যায়। বা লালপুল থেকে গাড়ি যোগে আসা যায়।

## খাল ও নদী
কালিদাস পাহালিয়া খাল

## হাট-বাজার

* কালিদহ বাজার
* আলোকদিয়া শহরতলী বাজার
* গোবিন্দপুর হাজীর বাজার

## দর্শনীয় স্থান
কালিদাস পাহালিয়া খাল।
বাবু বরদা প্রসন্ন দাসের জমিদার বাড়ি

## জনপ্রতিনিধি
* বর্তমান চেয়ারম্যান: দেলোয়ার হোসেন ডালিম

## আরও দেখুন
* ফেনী সদর উপজেলা
* ফেনী সদর থানা
* ফেনী জেলা

## তথ্যসূত্র

## বহিঃসংযোগ

বিষয়শ্রেণী:ফেনী সদর উপজেলার ইউনিয়ন
বুদ্ধশ্রীজ্ঞান

**বুদ্ধশ্রীজ্ঞান** বা **বুদ্ধজ্ঞানপাদ** পাল সম্রাট ধর্মপালের সমসাময়িক একজন বিখ্যাত ভারতীয় বৌদ্ধ পণ্ডিত ছিলেন।

## পরিচিতি
বুদ্ধশ্রীজ্ঞান বিখ্যাত বৌদ্ধ পণ্ডিত হরিভদ্রের শিষ্য ও বিক্রমশীলা বিশ্ববিদ্যালয়ের অধ্যক্ষ ছিলেন। তিনি মহাযানলক্ষ্মণসমুচ্চয় নামক একটি গ্রন্থ রচনা করেন। এছাড়া তিনি অভিসময়ালঙ্কারের অপর প্রজ্ঞাপ্রদীপাবলী নামক একটি বৃত্তি রচনা করেন।

## তথ্যসূত্র

বিষয়শ্রেণী:ভারতীয় বৌদ্ধ
তিন শিশুর বয়সের ধাঁধা

**বাচ্চার বয়স নির্নয়** একটি যুক্তি ধাঁধা, প্রথম দেখায় যেটিতে অপর্যাপ্ত তথ্য আছে বলে মনে হয়, কিন্তু গভীরভাবে বিশ্লেষণ করলে সমাধানে পৌছানো সম্ভব।

## ধাঁধা
একজন আদমশুমার জনৈক ভদ্রমহিলার কাছে তার বাচ্চাদের সম্পর্কে তথ্য চায়। ভদ্রমহিলা উত্তর দেয়, "আমার তিন সন্তান, এদের বয়সের গুনফল ৭২, যোগফল এই বাড়ির দরজায় লেখা সংখ্যাটি।" আদমশুমার কিছু হিসেব করে, তারপর দাবি করে বাচ্চা তিনটির বয়স নির্ণয় করার জন্য পর্যাপ্ত তথ্য তার কাছে নেই। ভদ্রমহিলা এরপর বাড়ির ভেতর চলে যায়, কিন্তু যাবার আগে আদমশুমারকে উদ্দেশ্য করে বলে, "আমার বড় সন্তান হামের কারণে বিছানায় পড়ে আছে, আমার এখন ওর কাছে যাওয়া প্রয়োজন।" ভদ্রমহিলার এই উত্তরে সন্তুষ্ট হয়ে আদমশুমারটি চলে যায়।

সমস্যাটিকে অনেকভাবে উপস্থাপন করা হয়, যেখানে মুল সমস্যাটি একই থাকে, শুধু ভিন্ন ভিন্ন যোগফল, বয়স, বড় সন্তান ভাল দাবাড়ু। এই ধরনের পরিবর্তন করে উপস্থাপন করা হয়।

ধাধাটির আরেকটি সংস্করণে বয়সের গুনফল ৩৬ ব্যবহার করা হয়, এই সংস্করণের জন্য সমাধানও ভিন্ন হয়।

## সমাধান
### যোগফল ৭২ এর জন্য
৭২-এর মৌলিক উৎপাদক-গুলো হল  ২, ২, ২, ৩, ৩; অন্যকথায়, 

সম্ভাব্য সমাধানগুলো নিম্নরূপ;

আদমশুমারের কথা অনুসারে শুধুমাত্র বয়সের যোগফল জানলেই বয়স নির্ণয় সম্ভব নয়, এ থেকে বোঝা যায় একই যোগফল বিশিষ্ট একাধিক সমাধান সম্ভব।

একই যোগফল বিশিষ্ট সমাধান সেট আছে শুধু দুটি:

ক. 

খ. 

প্রথম ক্ষেত্রে কোন একমাত্র "বড়" সন্তান নেই, বড় দুইজনেরই বয়স সমান- ৬ বছর। যেহেতু একজনমাত্র "বড়" সন্তানের কথা আগেই বলা হয়েছে, তাই দ্বিতীয় সেটটিই এক্ষেত্রে সঠিক সমাধান।

### যোগফল ৩৬-এর জন্য
৩৬-এর মৌলিক উৎপাদকগুলো হল ২, ২, ৩, ৩
সম্ভাব্য সমাধানগুলো নিম্নরূপ;

আগেই উল্লেখিত যুক্তি অনুসারে বলা যায় এক্ষেত্রে দরজায় লেখা সংখ্যাটি ১৩, এবং তিনজনের বয়স ৯,২ এবং ২ বছর।

## তথ্যসূত্র

বিষয়শ্রেণী:Logic puzzles
জালন্ধরী পা

**জালন্ধরী পা** বা **জালন্ধরপাদ** বা **সিদ্ধ বালপাদ** চুরাশিজন বৌদ্ধ মহাসিদ্ধদের মধ্যে একজন ছিলেন।

## পরিচয়
মহাসিদ্ধ গোরক্ষনাথের শিষ্য জালন্ধরী পার যথার্থ নাম ছিল সিদ্ধ বালপাদ। কাশ্মীর ও নেপালের মধ্যবর্তী জালন্ধর নামক স্থানে কিছুকাল বসবাস করায় তিনি জালন্ধরের আচার্য নামে খ্যাত হন। তিনি চারটি বজ্রযান গ্রন্থ রচনা করেছিলেন বলে তিব্বতী ব্স্তান-'গ্যুর গ্রন্থসঙ্কলনে উল্লেখ রয়েছে। মহাসিদ্ধ কাহ্ন পা ও বিরূ পা তার উল্লেখযোগ্য শিষ্য ছিলেন।

## তথ্যসূত্র

বিষয়শ্রেণী:ভারতীয় বৌদ্ধ
বিষয়শ্রেণী:মহাসিদ্ধ